A mosca (filme de 1986)

A mosca (en ) é un filme estadounidense de ciencia ficción e terror dirixido e coescrito por David Cronenberg que se estreou en 1986. Foi producido por Brooksfilms e distribuído por 20th Century Fox, e está protagonizado por Jeff Goldblum, Geena Davis e John Getz. Está vagamente baseado na historia curta de George Langelaan, e conta a historia dun excéntrico inventor, que despois dun experimento errado, comeza a converterse paseniño nunha criatura híbrida cunha mosca. A banda sonora foi composta por Howard Shore e os efectos de maquillaxe son obra de Chris Walas, xunto co artista Stephan Dupuis.

O filme foi estreado o 15 de agosto de 1986, e tivo unha grande acollida de público e audiencia, que louvaron os efectos especiais e a interpretación de Goldblum. Recadou $40,4 millóns nos cines cun orzamento de $9 millóns, converténdose no meirande éxito comercial da carreira de Cronenberg. O traballo de Walas e Dupuis valeulles un Oscar á mellor maquillaxe na 59ª edición dos Oscar, o único filme dirixido por Cronenberg en gañar un Oscar. A súa secuela, dirixida por Walas, foi estreada en 1989.

 Personaxes 
 Jeff Goldblum como Seth Brundle
 Geena Davis como Veronica "Ronnie" Quaife
 John Getz como Stathis Borans
 Joy Boushel como Tawny
 Leslie Carlson como Dr. Brent Cheevers 
 George Chuvalo como Marky
 David Cronenberg como xinecólogo

 Notas 

 Véxase tamén 
 Ligazóns externas 

 Ficha en AllMovie 
 Ficha en BoxOfficeMojo 
 Ficha en RottenTomatoes 

Categoría:Filmes de 1986
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por David Cronenberg
Categoría:Filmes de 20th Century Fox
Categoría:Filmes de Brooksfilms
Categoría:Filmes rodados en Toronto
Categoría:Filmes de terror con animais
Categoría:Filmes de científicos tolos
Categoría:Filmes sobre insectos
Categoría:Filmes de monstros
Categoría:Filmes de 1986 con versión en galego